*APSTIPRINĀTS:*

*ar iepirkuma komisijas 2022. gada 15. februāra*

*3. sēdes protokolu*

**VAS “Latvijas dzelzceļš”**

**sarunu procedūras ar publikāciju**

**“Krāšņu kurināmās marķētās dīzeļdegvielas**

**piegāde SIA "LDZ ritošā sastāva serviss" vajadzībām”**

**(iepirkuma identifikācijas Nr. LDZ 2022/30-SPA)**

**SKAIDROJUMS Nr.2**

|  |  |  |
| --- | --- | --- |
| Nr.p.k. | *Jautājumi* | *Atbildes* |
|  | *14.02.2022* | *15.02.2022.* |
| ***Jautājumi par sarunu procedūras Līguma projektu:*** |  |
| **1.** | “3.6. Līguma bankas galvojumu (vai naudas summu) pircējs atdod pārdevējam 5 (piecu) darba dienu laikā pēc veidlapā noteiktā līguma izpildes nodrošinājuma derīguma termiņa beigām.”**Kurā veidlapā ?**  | Veidlapa ir Nolikuma 4. pielikums. |
| **2.** | “5.2. Pircējam ir pienākums iespējami īsā laikā pēc preces saņemšanas to pārbaudīt. Ja 20 (divdesmit) kalendāro dienu laikā pēc attiecīgās preces pavadzīmes parakstīšanas, vai garantijas termiņa laikā Pircējs konstatē preces kvalitātes neatbilstību un/vai trūkumus, Pircējs nosūta pārdevējam uz pārdevēja norādīto e-pastu vai pasta adresi uzaicinājumu veikt preces apskati, norādot preces kvalitātes neatbilstību un/vai trūkumus, to veidu un apmēru, paredzot, ka pārdevēja ierašanās termiņš nevar būt īsāks par 5 (piecām) darba dienām.”**Kāpēc tāds termiņš prece kvalitātes pārbaudei ?..pie tam, mēs nolejam jūsu rezervuārā, kā varam nest atbildību par kvalitāti par preci, kas atrodas jūsu rezervuārā ?** | Pircējs nosacījumus un termiņu ir izvirzījis saskaņā ar vispārējo praksi. Pārdevējam ir jābūt atbildīgam tikai par savas piegādātās preces kvalitāti. Pārdevējam jāgarantē piegādātās preces kvalitātes atbilstība Latvijas Republikas normatīvajos aktos noteiktajām kvalitātes prasībām.  |
| **3.** | “5.5. Ja apslēptie preces trūkumi tiek konstatēti vēlāk, pircēja pienākums ir nekavējoties pēc to konstatēšanas paziņot pārdevējam par šiem trūkumiem.”**Par kādiem apslēptiem trūkumiem iet runa, vai degvielai tie vispār ir piemērojami ?** | Pārdevējs garantē piegādātās preces kvalitātes atbilstību Latvijas Republikas normatīvajos aktos noteiktajām kvalitātes prasībām.Civillikuma 1612. pants paredz Pārdevēja atbildību ne vien par atsavinātās lietas vainām vai trūkumiem, ko viņš zinājis un nav uzrādījis, bet arī par viņam nezināmajiem apslēptajiem trūkumiem. |
| **4.** | “6.3. Ja kāda no pusēm vēlas izmantot tiesības pieprasīt līgumsodu (6.1. un 6.2. punkts) no otras puses, tad no otras puses saņemtie maksājumi vispirms tiek izlietoti pamatparāda segšanai, bet pēc tam – līgumsoda segšanai. Līgumsodu samaksa neatbrīvo puses no zaudējumu segšanas un līguma izpildes pienākuma.”**Ja ir pielīgtas tiesības prasīt, tad par to izmantošanu otra puse būtu jāinformē, un tad jāveic iekasēšana, Piedāvāju līgumsodu risināt izrakstot atsevišķu rēķinu, kas otra puse atmaksājams rēķina norādīta termiņā.** | Līguma 3.2.3. punkts nosaka, ka Pircējam ir tiesības ieturēt līgumsodu no līguma nodrošinājuma.Līguma 7.2. punkts nosaka, ka puses pretenzijas nosūta rakstveidā, kas nozīmē arī informēšanu par līguma saistību nepildīšanu un līgumsoda ieturēšanu no līguma nodrošinājuma vai līgumsoda izpildes pienākumu. |
| **5.** | “9.3.6. ja pārdevējs ir kļuvis par nodokļu parādnieku vai ir pasludināts maksātnespējas process, apturēta, pārtraukta vai izbeigta pārdevēja saimnieciskā darbība, uzsākta tiesvedība par pārdevēja bankrotu;”**Ziņas par komersantu kā nodokļu parādnieku EDS parādās, ja parāda summa pārsniedz 150 EUR, tad vai nodokļa parāda piem. 200 EUR esamība un tiesības vienpusējā kārtā izbeigt līgumu sekas ir samērojamas?**  | Katru gadījumu par nodokļu parādu esamību pircējs vērtēs atsevišķi, ņemot vērā samērīgumu. |